34. ΝΟΜΟΣ υπ' αριθ. 4326 της 24/27 Σεπτ. 1963 (ΦΕΚ Α΄157) Περί καταρτισμού, καταλόγου εκλογίμων προς αρχιερατείαν και πληρώσεως των κενών Μητροπολιτικών εδρών και άλλων τινών διατάξεων. Άρθρ.1.-1.Η πλήρωσις των μέχρι της ενάρξεως της ισχύος του παρόντος Νόμου κενών Μητροπολιτικών εδρών και των μέχρι της ενάρξεως της ισχύος του νέου Καταστατικού Χάρτου της Εκκλησίας της Ελλάδος, κενωθησομένων ενεργείται εκ καταλόγου προς Αρχιερατείαν εκλογίμων συντασσομένου υπό της Ιεραρχίας της Εκκλησίας της Ελλάδος κατά τας διατάξεις των επομένων παραγράφων του παρόντος άρθρου. 2.Η Ιεραρχία της Εκκλησίας της Ελλάδος κατά την πρώτην μετά την ισχύν του παρόντος Νόμου τακτικήν Σύνοδον αυτής ή συγκαλουμένη εκτάκτως, εις Σύνοδον, συντάσσει κατάλογον των προς Αρχιερατείαν εκλογίμων κατά παρέκκλισιν των κειμένων διατάξεων περί διαδικασίας συντάξεως του καταλόγου προς Αρχιερατείαν εκλογίμων, απαιτουμένης μόνον ή προτάσεως Μητροπολίτου ή αιτήσεως των ενδιαφερομένων συνοδευομένης υπό των αποδεικνυόντων τα απαιτούμενα προς εγγραφήν προσόντα παραστατικών αυτού εγγράφων και πιστοποιητικών. 3.Εις τον κατά τας προηγουμένας παραγράφους κατάλογον των προς Αρχιερατείαν εκλογίμων εγγράφονται αυτοδικαίως εφ' όσον όμως δεν απώλεσαν εν ή πλείονα των κανονικών προσόντων. Ι-α)Οι βοηθοί Επίσκοποι. β)Οι εγγεγραμμένοι εις τον ισχύσαντα μέχρι των Αρχιερατικών εκλογών του έτους 1960 κατάλογον των προς Αρχιερατείαν εκλογίμων, συμπεριλαμβανομένων και των μόνον λόγω ορίου ηλικίας, ως συμπληρωσάντων το 55ον έτος της ηλικίας των, διαγραφέντων εξ αυτού. γ)Οι περί ως απεφάνθη η Ιεραρχία επί εγκυκλίων της Διαρκούς Ιεράς Συνόδου και μη κριθέντων τελικώς δια την εγγραφήν των εις τον κατάλογον των εκλογίμων υπό της Διαρκούς Ιεράς Συνόδου. Σελ. 22(α) Τεύχος 375-Σελ. 10 ΙΙ.Κατόπιν κρίσεως υπό της Ιεραρχίας και δια πλειοψηφίας των 2/3 των παρόντων μελών αυτής: α)Οι μέχρι της ισχύος του παρόντος Νόμου αποκτήσαντες τα υπό του Β.Δ/τος της 16/17 Δεκ. 1959 (ΦΕΚ 272 Α') απαιτούμενα προσόντα ως ταύτα καθωρίσθησαν κατά συμπλήρωσιν υπό της υπ' αριθ. 76/28.4.1960 (ΦΕΚ 58 Α') κυρωθείσης υπό του άρθρ. 138 του Νόμ. 4149/1961 (ΦΕΚ 41 Α') πράξεως του Υπουργικού Συμβουλίου, πλην του προσόντος της εγκαταβιώσεως εις μίαν των εν τω Β.Δ/τι τούτω αναφερομένων Ιερών Μονών ή της υπηρεσίας παρά τη εν Ιεροσολύμοις Αγιοταφική Αδελφότητι. β)Οι από δεκαπενταετίας πτυχιούχοι θεολόγοι κληρικοί κεχειροτονημένοι τουλάχιστον προ δεκαετίας, άγοντες ηλικίαν τουλάχιστον 45 ετών από δεκαετίας τουλάχιστον πτυχιούχοι θεολόγοι και από εικοσιεπενταετίας κεχειροτονημένοι και έχοντες αναπτύξει αξιόλογον θρησκευτικήν, κηρυκτικήν, κοινωνικήν, εθνικήν, φιλανθρωπικήν δράσιν, συγγραφικήν εργασίαν και διακρινομένοι δι' αγιότητα βίου. 4.Ο κατάλογος ούτος δημοσιεύεται εις το περιοδικόν "ΕΚΚΛΗΣΙΑ" και τοιχοκολλάται εις τα Γραφεία της Ιεράς Συνόδου εντός το πολύ πέντε ημερών από της συντάξεώς του και ανακοινούνται εν αντιγράφω εις το Υπουργείον Εθνικής Παιδείας και Θρησκευμάτων. 33.Α.γ.32-34 Καταστατικός Νόμος  Εκκλησίας της Ελλάδος 20 Άρθρ.2.-Η πλήρωσις των κατά το άρθρ. 1 του παρόντος υφισταμένων κενών Μητροπολιτικών εδρών γίνεται υπό της Ιεραρχίας της Εκκλησίας της Ελλάδος, κατά τα διατάξεις του από 16/17.12.1959 (ΦΕΚ 272-Α) Β.Δ/τος και κατά την αυτήν Σύνοδον της Ιεραρχίας μετά πάροδον 5 τουλάχιστον ημερών από της δημοσιεύσεως του κατά το άρθρον πρώτον του παρόντος Νόμου καταλόγου των προς Αρχιερατείαν εκλογίμων ή εντός τριμήνου από της χηρείας Μητροπόλεώς τινος δια τας μετά την ισχύν του παρόντος τυχόν κενωθησομένας και μέχρις ενάρξεως της ισχύος του Νέου Καταστατικού Χάρτου της Εκκλησίας της Ελλάδος, μετά προηγουμένην ανασύνταξιν και συμπλήρωσιν του κατά τας διατάξεις του άρθρ. 1 του παρόντος καταλόγου των εκλογίμων. Άρθρ.3.-Η πλήρωσις των Ιερών Μητροπόλεων Πειραιώς και Θεσσαλονίκης ενεργείται συμφώνως προς τα ισχύοντα και δια τας λοιπάς Ιεράς Μητροπόλεις, δι' εκλογής, καταργουμένης πάσης άλλης αντιθέτου διατάξεως. Άρθρ.4.-(Προσωρινής ισχύος). Άρθρ.5.-Δια Β.Δ/τος εκδιδομένου τη προτάσει του επί της Εθνικής Παιδείας και Θρησκευμάτων Υπουργού μετά γνώμην των οικείων Αρχιερέων και της Διαρκούς Ιεράς Συνόδου, επιτρέπεται όπως ναοί ενοριακοί ή μη, παρεκκλήσια ή εξωκκλήσια εξαιρούνται των διατάξεων της εκάστοτε ισχυούσης περί Ιερών Ναών και Εφημερίων νομοθεσίας, καθιστάμενοι ίδια νομικά πρόσωπα Δημοσίου Δικαίου των της διοικήσεως, διαχειρίσεως και διαθέσεως των πόρων αυτών καθοριζομένων δια του αυτού Β.Δ/τος. Άρθρ.6.-Καταργείται η υπ' αριθ. 133/16.9.1961 (ΦΕΚ 178 Α') Πράξις του Υπουργικού Συμβουλίου "περί του καταλόγου των προς αρχιερατείαν εκλογίμων" ως μηδέποτε εφαρμοσθείσα. Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως. 